15 Jesu o beha lekhoba neng ka lekhetlo la bobeli hore le “okamele lintho tsohle tsa hae”? Jesu o ile a re: “Ho thaba lekhoba leo haeba mong’a lona ha a fihla [eo ha e le hantle e bolelang “ha a se a tlile,” NW, ftn.] a le fumana le etsa joalo! Kannete ke re ho lōna, O tla le beha hore le okamele lintho tsohle tsa hae.” (Mat. 24:46, 47) Hlokomela hore Jesu o beha lekhoba ka lekhetlo la bobeli ka mor’a hore a fihle ’me a fumane hore lekhoba le ne le ntse le “etsa joalo,” ke hore le ntse le aba lijo tsa moea ka botšepehi. Kahoo, ho ne ho tla feta nako e itseng pele a le beha hore le okamele ka lekhetlo la bobeli. E le hore re utloisise hore na Jesu o beha lekhoba hore le okamele lintho tsohle tsa hae neng le hore na o etsa seo joang, ho na le lintho tse peli tseo re lokelang ho li tseba: hore na o fihla neng le hore na lintho tsa hae li akarelletsa eng.